28/06/2016 | Administración LocalMunicipal
Cerdido
Bases específicas para a contratación de tres peóns dentro do Plan de integración laboral da Deputacion Provincial da Coruña

ANUNCIO “BASES ESPECÍFICAS PARA A CONTRATACIÓN DE TRES PEÓNS DENTRO DO PLAN DE INTEGRACIÓN LABORAL DA DEPUTACION PROVINCIAL DA CORUÑA 1.–OBXECTO DA CONVOCATORIA. O obxecto da convocatoria é a contratación de tres persoas, mediante a modalidade de contrato de duración determinada que proceda en cada caso de persoal laboral nas categorías de peón que cumpran os requisitos do Plan de integración laboral da Deputación da Coruña.2.–DURACIÓN DOS CONTRATOS. Segundo se estableza no cadro anterior.3.–RETRIBUCIÓNS. As retribucións serán as que figuran no anexo de persoal de casa Presuposto municipal 4.–REQUISITOS DOS ASPIRANTES. Os aspirantes deberán reunir os seguintes requisitos, referidos á data na que finalice o prazo de presentación de solicitudes: a) Ser de nacionalidade española. Poderán concorrer tamén os nacionais dos demais Estados membros da Unión Europea, despois de acreditar a súa nacionalidade conforme ao disposto na Lei 17/1993, do 23 de decembro, sobre acceso a determinados sectores da función pública dos nacionais dos demais Estados membros da Unión Europea, e demais normativa. Logo de acreditación da súa nacionalidade, os nacionais de Estados a que en virtude de Tratados internacionais subscritos por Unión Europea e ratificados por España lles sexa aplicable a libre circulación de traballadores en termos en que está definida en Tratado Constitutivo de Comunidade Europea, tamén poderán concorrer. b) Ter cumpridos os 16 anos de idade e non exceder da idade de xubilación forzosa. c) Non ter enfermidade ou defecto físico ou psíquico que impida ou sexa incompatible co normal desempeño das funcións ou tarefas correspondentes á praza á que se opta. As persoas con algunha minusvalía deberán facelo constar na súa solicitude, sinalando se precisan de adaptación para realizar as probas. A condición de minusválido e a súa compatibilidade acreditásense con certificación da Delegación Provincial de Sanidade e Servizos Sociais. d) Non estar incuso en causa de incapacidade ou incompatibilidade que determine a lexislación vixente. e) Non ser separado, mediante expediente disciplinario, do servizo da Administración do Estado, Comunidade Autónoma ou das Entidades Locais, nin estar inhabilitado para o exercicio de funcións públicas. f) Os nacionais dos demais Estados membros da Unión Europea ou os daqueles que teñen subscritos Tratados referentes á libre circulación coa Unión Europea ratificados por España, deberán acreditar de modo fidedigno non estar sometido a sanción disciplinaria ou condena penal que impidan no seu Estado o acceso á función pública. g) Deberase acreditar o coñecemento do idioma galego coa presentación dos cursos de formación CELGA 1 ou a súa validación. No caso de non presentar este requisito, deberán realizar unha proba escrita/ou oral de coñecemento do idioma. No caso de cualificarse como non apta, quedaran excluídos da bolsa de contratación. Os anteriores requisitos deberán reunirse con referencia ao último día do prazo de presentación de solicitudes, e gozar destes ata a toma de posesión, sendo nulo o nomeamento dos aspirantes que estean incursos en causas de incapacidade segundo a normativa vixente. Dado que se trata dun plan de integración laboral, soamente poden ser contratadas aquelas que estean en situación de exclusión laboral. Estas situacións son as seguintes: – Mulleres, ao ter un diferencial de índice de paro rexistrado sensiblemente superior ao dos homes. – Maiores de 45 anos. – Persoas con discapacidade: aquelas persoas que teñan recoñecida, pola administración competente, unha discapacidade nun grao igual ou superior ao 33%. A acreditación documental: certificado do grao de discapacidade – Persoas desfavorecidas que estean nalgunha das seguintes situacións: drogodependencia, vivir nun fogar onde ninguén teña emprego, persoas sen fogar, persoas con fogar monoparental e persoas con problemas para atopar emprego polo idioma ou cuestións socioculturais. Deberá acreditarse cun informe social do concello onde resida – Parados de longa duración. Para os efectos deste programa consideraranse como parados de longa duración aquelas persoas que leven máis de dous anos como mínimo como demandantes de emprego. Acreditarase coa presentación da tarxeta de demandante de emprego e un informe de vida laboral – Persoas vítimas de violencia de xénero. Acreditado con sentencia xudicial firme e comprobarse de oficio As persoas para contratar deberán estar en situación de desemprego, circunstancia que deberán acreditar os concellos con carácter previo á contratación.7.–PRESENTACIÓN DE SOLICITUDES. PRAZO. As solicitudes presentaranse no modelo de instancia que se facilitará nas oficinas municipais e irán acompañadas de fotocopia do DNI e da documentación acreditativa dos méritos alegados e acreditación da situación de exclusión social,( copia dos cursos, informe de vida laboral etc) os cales serán obxecto de compulsa no Rexistro de Entrada de Documentos. Os méritos alegados e non documentados non se terán en conta. O prazo de presentación das instancias será de cinco días hábiles, a contar dende o día seguinte da publicación do anuncio no BOP. Unha vez rematada o prazo realizarase un lista de admitidos e excluídos dando un prazo de alegacións de tres días naturais, se están todos admitidos non se iniciará o prazo de alegación e o listado terá carácter definitivo. Na lista definitiva de admitidos e excluídos publicarase o día e hora para realizar a entrevista.8.–COMISIÓN SELECCIONADORA. A comisión seleccionadora estará formada, segundo os criterios do artigo 60 da Lei 7/2007, do Estatuto Básico do Empregado Público: Unha presidenta: Paula Díaz Tie, secretaria-interventora do Concello de Cerdido; un secretario, Daniel Rodríguez Fraguela, tesoureiro do Concello de Cerdido, así como un vogal, Diego Rodríguez Píñón, traballador social do Concello de Cerdido.9.–CRITERIOS DE SELECCIÓN. a) Por acreditar documentalmente ter acabado favorablemente programas de capacitación, formación e integración en el mundo laboral organizados o financiados por las Administracións Públicas: 10 puntos. b) Por cada curso de perfeccionamento e de formación en materias propias de peón: ata un máximo de 5 puntos. * Cursos de máis de 300 horas: 1,5 puntos * Cursos entre100 e 299 horas: 0,70 puntos. * Cursos entre 50 e 99 horas: 0,35 puntos. * Cursos entre 20 e 49 horas: 0,15 puntos. * Cursos de menos de 20 horas: 0,05 puntos. Só se valoran os cursos que garden relación directa co obxecto do contrato. c) Pola realización dun entrevista persoal ata un máximo de 2 puntos. De producirse empate na puntuación, a orde de desempate será a seguinte: 1. Puntuación pola orde das letras do baremo.2. Solicitante de maior idade. Unha vez ordenado a os aspirantes por orde de puntuación, estes elixiran a modalidade de xornada que prefiran.14.–PUBLICIDADE. Dado que se trata dun plan de integración laboral, realizarase unha oferta xenérica ó Servizo de Emprego da Xunta de Galicia así como un anuncio a BOP; o resto da publicidade de todos os actos relativos a este procedemento realizarase mediante anuncios que se exporán no taboleiro de anuncios do Concello de Cerdido. Cerdido, 23 de xuño de 2016. O alcalde Benigo Galego Castro